

**ประกาศองค์การบริหารส่วนตำบลบาละ**

**เรื่อง  กำหนดสมัยประชุมสามัญประจำปี พ.ศ.2557 และสมัยประชุมสามัญสมัยแรกของปีถัดไป**

..................................................................................................

ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 ข้อ 11 และข้อ 21 (และแก้ไขจนถึงปัจจุบัน) กำหนดให้ประธานสภาท้องถิ่นนำปรึกษาหารือเกี่ยวกับการกำหนดสมัยประชุมสามัญของสภาท้องถิ่น โดยให้กำหนดสมัยประชุมให้เป็นไปตามที่กฎหมายกำหนด ว่าด้วยองค์กรปกครองส่วนท้องถิ่นและประชุมสามัญของปีถัดไป แล้วทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น ซึ่งตามมติสภาองค์การบริหารส่วนตำบลบาละ ในคราวประชุมสภาครั้งแรก เมื่อวันที่ 25 พฤศจิกายน 2556 (หลังจากที่สภา อบต.บาละได้ครบวาระ และได้ดำเนินการเลือกตั้งขึ้นใหม่เมื่อวันที่ 20 ตุลาคม 2556 ) จึงได้กำหนดสมัยประชุมสามัญ ประจำปี พ.ศ.2557 และสมัยประชุมสามัญสมัยแรกของปีถัดไป ดังนี้

   1. สมัยสามัญที่ 1 ตั้งแต่วันที่ 1 - 15 กุมภาพันธ์ พ.ศ.2557

   2. สมัยสามัญที่ 2 ตั้งแต่วันที่ 16 - 30 มิถุนายน พ.ศ.2557

   3. สมัยสามัญที่ 3 ตั้งแต่วันที่ 1 - 15 สิงหาคม พ.ศ.2557

   4. สมัยสามัญสมัยแรก ประจำปี พ.ศ.2558 ตั้งแต่วันที่ 1 - 15 กุมภาพันธ์ พ.ศ. 2558

จึงประกาศให้ทราบโดยทั่วกัน

  ประกาศ ณ วันที่ 26 เดือนพฤศจิกายน พ.ศ.2556



 (นายอับดุลรอแม วาเตะ)

ประธานสภาองค์การบริหารส่วนตำบลบาละ